Sve mogu ‘grunuti’: Na tržištu oko 200.000 neispravnih boca

OPASNE SU: Kako saznajemo, ljudi su na benzinskim pumpama diljem Hrvatske, nakon što su kupili pune plinske boce, one stare i ilegalne ostavljali kao zamjenu

<p>Nedavno smo iz više izvora dobili informacije da na tržištu kola velik broj ilegalnih plinskih boca za kućanstvo koje ili nemaju atest ili im je on davno istekao. To su potencijalne bombe i ljudi to moraju znati, upozorava<strong> Igor Vujović </strong>iz Društva za zaštitu potrošača Hrvatske.<br/> <br/> Kako saznajemo, ljudi su na benzinskim pumpama diljem Hrvatske, nakon što su kupili pune plinske boce, one stare i ilegalne ostavljali kao zamjenu. No kupci tad nisu niti bili svjesni što zapravo čine.</p><p><br/> - Danas se plinske boce mogu kupiti i preko oglasnika i njihova je cijena puno niža od one u trgovinama. Upravo je niska, odnosno povoljna cijena, prvi znak koji pokazuje da kupac možda kupuje ilegalnu robu - pojašnjava Vujović.<br/> <br/> Da na crpkama u boksovima u kojima inače skladište plinske boce imaju mnogo “lažnjaka”, djelatnici benzinskih postaja tek su nedavno shvatili.</p><p><br/> - Tvrde da im tijekom jednog radnog dana u prosjeku vraća od 7 do 10 posto neatestiranih boca. Kako bi se to izbjeglo potrošačima savjetujemo da boce kupuju isključivo kod ovlaštenih i registriranih trgovaca i da pritom obavezno provjere datum otisnut na vratu boce koji označava kad je boca proizvedena kao i datum koji označava kad je boca atestirana, a koji ne smije biti stariji od 10 godina - savjetuje Vujović. Napominje da danas boce u kontinentalnu Hrvatsku uglavnom pristižu iz Slovenije, a one na jug Hrvatske iz Bosne i Hercegovine.</p><h2>Boce stižu iz Slovenije i BiH</h2><p><br/> - Ima jako puno ilegalnih punionica i teško je kontrolirati svu robu koja pristiže na naše tržište. Pri Ministarstvu gospodarstva ima samo pet inspektora čija je zadaća, između ostalog, kontrolirati ima li boca atest ili nema. Oni djeluju u okviru Službe nadzora u području opreme pod tlakom - tvrdi Vujović i dodaje da su društvu kojem je na čelu potvrde o prisutnosti ilegalnih plinskih boca stigle i iz Ministarstva gospodarstva, u kojem su nam samo kratko odgovorili da trenutačno nema ljudi koji su nadležni za kontrolu atesta, pa tako nisu u mogućosti odgovoriti nam kako se na tržištu našlo toliko neispravnih boca i namjerava li inspekcija učiniti nešto u vezi s tim. Na domaćem tržištu je oko 1,8 milijuna boca, koje pune i prodaju Ina, Crodux, Petrol, Jadran plin i Butan plin.</p><h2>Veće tržište, više ilegalaca</h2><p><br/> Iako većina kupaca plinske boce poistovjećuje s narančastom bojom, Vujović pojašnjava da na tržištu danas ima i onih žute i plave boje.<br/> <br/> - Povećanjem tržišta paralelno se povećava mogućnost ilegalnih radnji - dodaje Vujović. Ljudima savjetuje da regulatore na plinskim bocama mijenjaju svakih pet godina ili po peporuci proizvođača, a crijevo koje spaja trošilo s bocom jednom u dvije godine. Plinoinstalater <strong>Branko Keser </strong>smatra da boca bez atesta neće eksplodirati.<br/> <br/> - Atest označava od kojeg je materijala boca napravljena, koji sadržaj je u njoj i je li ispravna. Ako je boca neispravna i nema certifikat, sigurno neće proći postupak punjenja u punionici - trdi Keser. Nažalost, taj se postupak i pravila na crnom tržištu ne poštuju.</p>